《次韵陆子望欲假家集》
宋代·李洪

先子词科蚤擅场，中兴首擢紫微郎。
涌泉制册留纶阁，砭世膏肓有皂囊。
北斗仰之千古事，泰山所集一毫芒。
楹书拂拭增悲恸，追诵龙蛇感卒章。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。